Οι **2002 GR** είναι ένα ποπ-ροκ μουσικό συγκρότημα με ελληνικό στίχο. Με αυτήν την ονομασία, το συγκρότημα υπάρχει από το 1982 ως διάδοχος του γκρουπ, που σχηματίστηκε το 1970 ως αποτέλεσμα της συνεργασίας του τραγουδιστή Ηλία Ασβεστόπουλου με τα μέλη του συγκροτήματος *Σκορπιός*, με αρχική ονομασία *Ηλίας Ασβεστόπουλος - 2002*. Έκτοτε οι *2002 GR* έχουν πραγματοποιήσει πολυάριθμες εμφανίσεις σε club και έχουν κυκλοφορήσει πάνω από δέκα δίσκους σημειώνοντας μεγάλες επιτυχίες. Ο *Σιδερένιος άνθρωπος*, η *Μαγική αυλή*, το *Είπες πως*, η *Άννα*, το *Τι να σου προσφέρω* και το *Δεν είσαι έρωτας εσύ* είναι μερικά από τα δημοφιλέστερα και πιο διαχρονικά κομμάτια του συγκροτήματος. Πρωταγωνιστικό ρόλο στο συγκρότημα κατέχει ο Ηλίας Ασβεστόπουλος, η φωνή του οποίου σημαδεύει χαρακτηριστικά κάθε ερμηνεία του.

Ιστορία του συγκροτήματος
-------------------------

### *Ηλίας Ασβεστόπουλος-2002*

Κατά το διάστημα 1965-1970, ο Ηλίας Ασβεστόπουλος ήταν μέλος των συγκροτημάτων *The Persons* και *Blue Birds*. Εκείνη την εποχή γνωρίστηκε με τα μέλη του συγκροτήματος *Σκορπιός* και τους πρότεινε συνεργασία. Έτσι, στα πρώτα μέλη του συγκροτήματος *Ηλίας Ασβεστόπουλος - 2002* συγκαταλέγονται επίσης οι Γιάννης Χατζησόγλου (κιθάρα), Γιάννης Γιοκαρίνης (πιάνο), Γιώργος Καλαϊτζόγλου (μπάσο) και Ανδρέας Τσαντάς (τύμπανα). Το 1974, κυκλοφόρησε ο πρώτος τους δίσκος με τίτλο *Πόλα* από την MBI/Pan-Vox, ενώ αργότερα ο Γιώργος Καλαϊτζόγλου και ο Ανδρέας Τσαντάς άφησαν τις θέσεις τους στους Στέλιο Καραΐνδρο (κρουστά) και Σωτήρη Καραούλια (μπάσο), ενώ την επόμενη χρονιά κυκλοφόρησε ο δεύτερος δίσκος με τίτλο *Ο Σιδερένιος Άνθρωπος* και πάλι από την MBI/Pan-Vox.

Τα επόμενα χρόνια, με τη σταδιακή επικράτηση του "εμπορικού άσματος", το συγκρότημα περιορίστηκε σε ζωντανές εμφανίσεις σε κλαμπ όλης της Ελλάδας, απέχοντας συνειδητά από τη δισκογραφία μέχρι τις αρχές του 1980, όπου ανέκαμψε η ελληνική ποπ και ροκ μουσική. Εν τω μεταξύ, ο Ηλίας Ασβεστόπουλος κυκλοφόρησε δύο προσωπικούς δίσκους: Το *γαλάζιο Όνειρο* (1977) από τη Columbia και το *Γεμάτο Φεγγάρι* (1979) από την EMI, ενώ ο Γιάννης Γιοκαρίνης άφησε το συγκρότημα, για να ακολουθήσει σόλο καριέρα. 

### *2002 GR*

Το 1982, οι *2002 GR* επιστρέφουν δυναμικά στη δισκογραφία με το νέο τους όνομα και τον τρίτο τους δίσκο *V.O.L. 3* από την MBI, που έγινε γρήγορα χρυσός και πλατινένιος. Πολλές από τις επιτυχίες του δίσκου αυτού προβλήθηκαν τόσο στη μικρή οθόνη μέσα από εκπομπές της Ε.Ρ.Τ. όσο και στη μεγάλη οθόνη, συμμετέχοντας μουσικά στην κινηματογραφική ταινία *Στα σαγόνια της εφορίας* (1983). Πριν λήξει το συμβόλαιο με την MBI κυκλοφόρησαν επίσης τέσσερις δίσκοι: *Amomoria* (1984), *2002GR* (1986), *Πέστε με τρελλό* (1989) και *Μπανάνες* (1990).

Η επόμενη δισκογραφική δουλειά γίνεται το 1993 με την FM Records, μετά την αποχώρηση του Στέλιου Καραΐνδρου και την προσθήκη του Γιώργου Ανδριώτη (τύμπανα) και του Γιώργου Σερνγκελίδη (πλήκτρα), με το δίσκο: *Τα βράδια τα επόμενα* και τον ίδιο χρόνο, με το 12"-single "Μονάχα ξαπλωμένοι". Την άνοιξη του 1995, κυκλοφόρησε μια συλλογή παλαιών και νέων τραγουδιών με τίτλο *The best of …1995*. Το 1997 κυκλοφόρησε ένα cd single με τίτλο *Μή...* από την FM Records, ενώ το 1998 κυκλοφόρησε άλλος ένας δίσκος τους με τίτλο *Δέκα*, στον οποίο συμμετείχε φιλικά το πρώην μέλος του συγκροτήματος, ο Γιάννης Γιοκαρίνης.

Από τότε συνεχίζουν τις ζωντανές εμφανίσεις τους σκορπίζοντας τις νοσταλγικές νότες τους, κερδίζοντας και νεότερο ακροατήριο.
Επίσης, κατά καιρούς κυκλοφορούν δίσκοι με διασκευές παλαιότερων τραγουδιών τους.

Μέλη και συνεργάτες του συγκροτήματος
-------------------------------------

* Ηλίας Ασβεστόπουλος - Φωνή, Κρουστά (1970 - )
* Γιάννης Χατζησόγλου - Κιθάρα, Φωνητικά (1970 - )
* Σωτήρης Καραούλιας - Μπάσο, Κιθάρα, Φωνητικά (1974 - )
* Γιώργος Ανδριώτης - Τύμπανα (1993 - )
* Γιώργος Σερνγκελίδης - Πλήκτρα (1993 - )
* Στέλιος Καραΐνδρος - Τύμπανα, Κρουστά , Φωνητικά (1974 - ~1993)
* Γιάννης Γιοκαρίνης - Πιάνο (1970 - ~1980)
* Γιώργος Καλαϊτζόγλου - Μπάσο (1970 - 1974)
* Ανδρέας Τσαντάς - Τύμπανα (1970 - 1974)
* Γιάννης Σπανός - Συνθέτης (σε δύο τραγούδια του δίσκου *Πέστε με τρελλό*)
* Κώστας Γανωσέλης - Πλήκτρα (σε ηχογραφήσεις τραγουδιών των δίσκων *V.O.L. 3* και *Amomoria*)
* Δημήτρης Μουστάκας - Κιθάρα (στο δίσκο *Μπανάνες*)
* Νίκο Τερζή - Προγραμματισμός οργάνων (στο δίσκο *Μπανάνες*)

Δισκογραφία
-----------

Η δισκογραφία του συγκροτήματος μέχρι το 1999:

### *Πόλα* (1974)

1. Τα τελευταία λόγια
2. Έλα πιο κοντά
3. Μορφές
4. Ο χωρισμός
5. Εδώ γεννήθηκε το φώς
6. Ελεονώρα
7. Τα παιδιά των λουλουδιών
8. Χώμα νερό
9. Ίσως αύριο να’ναι αργά
10. Το λάθος
11. Ο πολιτισμός
12. Κοίτα κι απ’τις δύο μεριές
13. Έχε γειά

### *Σιδερένιος Άνθρωπος* (1976)

1. Ο σιδερένιος άνθρωπος
2. Εσύ χορεύεις και εγώ πεθαίνω
3. Ο ποιητής
4. Riitta
5. Ουρανός και κόσμος
6. Είπαν πως είμαι ήρωας
7. Διαστημόπλοιο
8. Ο τρελλός
9. Κοίτα
10. Το μετρό
11. Ο εαυτός μου
12. Σας αγαπάμε

### *V.O.L. 3* (1982)

1. Μαγική αυλή
2. Είπες πως
3. Αύριο
4. Άννα
5. Θυμάμαι
6. Μονάχα εσύ
7. Αχ καημένη
8. Love rhyme
9. Your love’s a
10. Best of times

### *Amomoria* (1984)

1. Τι να σου προσφέρω
2. Μια ξένη
3. Ο κόσμος γελάει
4. Στου Μικέ το μπαρ
5. Μπαρούτι
6. Στο Πασαλιμάνι και στη Τούμπα
7. Χρήμα
8. Στα θρανία
9. Διαδρομή
10. No letters
11. Room

### *2002GR* (1986)

1. 2002 νύχτες
2. Εγώ δεν σου είπα σ’αγαπώ
3. Στροβιλίζεσαι
4. Αχ Μαρία
5. Ιούλιος Βέρν
6. Στο τηλέφωνο
7. Μόνη
8. Ξαναβρέθηκα
9. Παζάρι
10. Χωρίς Λόγια

### *Πέστε με τρελλό* (1989)

1. Δεν είσαι έρωτας εσύ
2. Video
3. Μαργαρίτα
4. Πέστε με τρελλό
5. Φοβάμαι
6. Καμάκι
7. Ερωτηματικά
8. Ντίνος
9. Ό,τι και να παίξω

### *Μπανάνες* (1990)

1. Νύχτα
2. Κάτι κακό
3. Λαδί παπούτσι
4. Ντίνα μωρό μου
5. Φωνάζω
6. Μπανάνες
7. Ζηλεύω
8. Μια φίλη
9. Συχνότητα
10. Ερωτικό ταξίδι

### *The best of 2002GR* (1991)

1. Μαγική αυλή
2. Έλα πιο κοντά
3. Άννα
4. Θυμάμαι
5. Είπες πως
6. Αύριο
7. Τι να σου προσφέρω
8. Μονάχα εσύ
9. Αχ Καημένη
10. Ο κόσμος γελάει
11. Χρήμα
12. Ο ποιητής
13. Το μετρό
14. Ο σιδερένιος άνθρωπος
15. Ίσως να ‘ναι αύριο αργά
16. Εδώ γεννήθηκε το φώς
17. Love rhyme
18. Your love’s a
19. Best of times

### *Τα βράδια τα επόμενα* (1993)

1. Δεν κατάλαβα
2. Μη μου λές
3. Δεν είσαι έρωτας εσύ
4. Φυγή
5. Μόνος
6. Μονάχα ξαπλωμένοι
7. Το 'χεις ξανακάνει
8. Δεν μπορεί
9. Μια λέξη μες’ τη σιωπή
10. Κατερίνα

### *The best of …1995* (1995)

1. Είπες πως
2. Μαγική αυλή
3. Άννα
4. Χίλιες φορές
5. Τι να σου προσφέρω
6. Στο στήθος μου ένα βέλος
7. Θα επιζήσω
8. Ό,τι και να παίξω
9. Του μυαλού μου σκηνές
10. Το μετρό

### *Μή...* **(1997)**

1. Μη...
2. Με Κάνεις Να Ζω
3. Δεν είσαι Έρωτας Εσύ (Remix)
4. Δεν Είσαι Έρωτας Εσύ

### *Δέκα* (1998)

1. Φεύγεις και χάνεσαι
2. Το φθινόπωρο η αγάπη μένει μόνη
3. Η δική σου η αγάπη πονάει
4. Η ελπίδα τελευταία πεθαίνει
5. Βοήθεια
6. Σκληρό καρύδι
7. Κατάλληλη στιγμή
8. Στρίβε
9. Σάββατο βράδυ
10. Με κάνεις να ζώ

Παραπομπές
----------

1. 1 2 3 4 5 6 7 8 9 10
2. 1 2 3 4
3. ↑
4. ↑
5. ↑